[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 7.3.2011

COM(2011) 74 τελικό

2011/0044 (NLE)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με το ειδικό πρόγραμμα, προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας

{COM(2011) 71 final}{COM(2011) 72 final}{COM(2011) 73 final}{SEC(2011) 204 final}

ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

1.1. Αιτιολόγηση και στόχοι της πρότασης

Η συνθήκη Ευρατόμ περιορίζει τη διάρκεια των ερευνητικών προγραμμάτων σε 5 έτη. Το τρέχον πρόγραμμα πλαίσιο Ευρατόμ, το 7ο ΠΠ Ευρατόμ (2007-2011), που συνίσταται από δύο ειδικά προγράμματα (ένα για «έμμεσες δράσεις» και ένα για «άμεσες δράσεις» του ΚΚΕρ) θα λήξει στο τέλος του 2011. Η πρόταση που συνοδεύει την παρούσα έκθεση αφορά την έκδοση απόφασης του Συμβουλίου σχετικά με την παράταση του ειδικού προγράμματος για τις «άμεσες δράσεις» την διετία 2012-2013. Κύριος στόχος είναι να διασφαλιστεί η συνέχιση, επί μία περαιτέρω διετία, της έρευνας που χρηματοδοτείται από την ΕΕ στους εν λόγω τομείς μετά την περίοδο 2007-2011. Για τον σκοπό αυτό, στην πρόταση επεξηγούνται οι στόχοι των δραστηριοτήτων Ε&Α.

1.2. Γενικό πλαίσιο

Το πρόγραμμα του ΚΚΕρ θα εστιαστεί σε ερευνητικές εργασίες στους τομείς της διαχείρισης των αποβλήτων και της ασφάλειας και προστασίας υφιστάμενων και προηγμένων πυρηνικών συστημάτων. Με το ερευνητικό πρόγραμμα θα βελτιωθούν οι επιστημονικές γνώσεις στους εν λόγω τομείς και θα υποστηριχτούν επιλογές πολιτικής όσον αφορά το ενεργειακό μείγμα του 21ου αιώνα και την ασφαλή και αποτελεσματική διάδοση της πυρηνικής ενέργειας. Θα απαιτηθεί η στήριξη βασικής και επικεντρωμένης επιστημονικής έρευνας για να διατηρηθεί η ενδελεχής κατανόηση ενός φαινομένου καίριας σημασίας. Ιδιαίτερη προσοχή θα αποδοθεί επίσης στην στήριξη της εκπαίδευσης και της κατάρτισης των σημερινών και μελλοντικών επιστημόνων και μηχανικών.

Στην ΕΕ και παγκοσμίως, γίνεται όλο και πιο κατανοητή η ανάγκη για υπεύθυνη χρήση της πυρηνικής ενέργειας, με τρόπο που να εξασφαλίζεται η ασφάλεια και η προστασία. Αυτό υπογραμμίστηκε πρόσφατα στο υψηλότερο πολιτικό επίπεδο, ιδίως στη διάσκεψη σχετικά με την πρόσβαση στην πυρηνική ενέργεια για μη στρατιωτικούς σκοπούς, που έγινε στο Παρίσι στις 8-9 Μαρτίου 2010, στη σύνοδο κορυφής για την πυρηνική ασφάλεια, που έγινε στην Ουάσιγκτον στις 12-13 Απριλίου 2010 και στη συνάντηση αναθεώρησης της Συνθήκης κατά της διάδοσης των πυρηνικών όπλων, που έγινε στην Νέα Υόρκη το Μάιο του 2010.

Απαιτείται κοινή ευρωπαϊκή θεώρηση των κύριων προβλημάτων και προσεγγίσεων προκειμένου να ενισχυθεί ο Ευρωπαϊκός Χώρος Έρευνας· όλες οι δραστηριότητες πρέπει επομένως να διεξάγονται σε στενή διαβούλευση με τα κύρια τεχνικά φόρα όπως η «Τεχνολογική πλατφόρμα βιώσιμης πυρηνικής ενέργειας» (SNETP) και η «Τεχνολογική πλατφόρμα για την τελική διάθεση σε γεωλογικούς σχηματισμούς» (IGDTP). Θα προωθηθεί επίσης η δικτύωση με διεθνείς οργανισμούς και σημαντικές τρίτες χώρες, π.χ. τα μέλη του διεθνούς φόρουμ IVης γενιάς, Όπου ενδείκνυται, θα απαιτηθεί συντονισμός με τις έμμεσες δράσεις που διεξάγονται από την Γενική Διεύθυνση Έρευνας και με άλλες πρωτοβουλίες άλλων Γενικών Διευθύνσεων.

1.3. Δραστηριότητες πυρηνικής έρευνας (άμεσες δράσεις)

Το παρόν ειδικό πρόγραμμα για άμεσες δράσεις καλύπτει τις παρακάτω τρεις θεματικές προτεραιότητες:

1. Διαχείριση ραδιενεργών αποβλήτων, επιπτώσεις στο περιβάλλον και βασικές γνώσεις•

2. Πυρηνική προστασία•

3. Πυρηνικές διασφαλίσεις και ασφάλεια.

1.4. Υφιστάμενες διατάξεις στον τομέα που αφορά η πρόταση

Δυνάμει του άρθρου 7 της συνθήκης Ευρατόμ, το πρόγραμμα πλαίσιο Ευρατόμ είναι το κύριο μέσο της Κοινότητας για την στήριξη και συμπλήρωση των δραστηριοτήτων των κρατών μελών στον τομέα της Ε&Α στα πυρηνικά. Στα τέλη 2011 λήγει η ισχύς των υφιστάμενων διατάξεων, ήτοι των αποφάσεων του Συμβουλίου περί θέσπισης του 7ου προγράμματος πλαισίου Ευρατόμ για την περίοδο 2007-2011[1].

1.5. Συνοχή με άλλες πολιτικές και στόχους της Ένωσης

Οι δραστηριότητες Ε&Α που θα υποστηριχτούν από το προτεινόμενο πρόγραμμα πλαίσιο Ευρατόμ συνάδουν πλήρως με τους στόχους του Στρατηγικού Σχεδίου Ενεργειακών Τεχνολογιών (σχέδιο SET).

2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

2.1. Διαβουλεύσεις με τα ενδιαφερόμενα μέρη

Σύμφωνα με τη Συνθήκη Ευρατόμ, η Επιτροπή ζήτησε τη γνώμη της Επιστημονικής και Τεχνικής Επιτροπής Ευρατόμ (STC). Η πρόταση για το πρόγραμμα πλαίσιο Ευρατόμ βασίζεται επίσης στο αποτέλεσμα των συζητήσεων με το Συμβούλιο σχετικά με τον ITER.

2.2. Συγκέντρωση και χρήση εμπειρογνωμοσύνης

Για την κατάρτιση της πρότασης του προγράμματος πλαισίου Ευρατόμ, η Επιτροπή χρησιμοποίησε διάφορες πηγές, μεταξύ των οποίων:

α) ενδιάμεσες αξιολογήσεις του 7ου ΠΠ Ευρατόμ από ανεξάρτητες ομάδες εμπειρογνωμόνων•

β) εισηγήσεις από το διοικητικό συμβούλιο του ΚΚΕρ,

γ) εισηγήσεις σχετικά με την παράταση του 7ου ΠΠ της Ευρατόμ και την κατάρτιση του 8ου ΠΠ από την επιστημονική και τεχνική επιτροπή Ευρατόμ (STC)•

δ) εκθέσεις, όπως έγγραφα προοπτικών και στρατηγικά ερευνητικά θεματολόγια που καταρτίζουν οι τεχνολογικές πλατφόρμες στον πυρηνικό τομέα – η τεχνολογική πλατφόρμα βιώσιμης πυρηνικής ενέργειας (SNETP), η τεχνολογική πλατφόρμα για την τελική διάθεση σε γεωλογικούς σχηματισμούς (IGD-TP) και η πολυεπιστημονική ευρωπαϊκή πρωτοβουλία χαμηλών δόσεων (MELODI).

2.3. Εκτίμηση επιπτώσεων

Σύμφωνα με το άρθρο 21 των κανόνων εφαρμογής του δημοσιονομικού κανονισμού (κανονισμός της Επιτροπής αριθ. 2342/2002), η Επιτροπή κατάρτισε εκ των προτέρων αξιολόγηση. Δεδομένου ότι η παρούσα πρόταση αποβλέπει στη συνέχιση των δραστηριοτήτων του προγράμματος πλαισίου Ευρατόμ για τα έτη 2012-13 βάσει των ίδιων δημοσιονομικών προοπτικών, έχει αρθεί η απαίτηση για εκτίμηση των επιπτώσεων.

3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Η νομική βάση για το παρόν ειδικό πρόγραμμα παρέχεται από τα άρθρα 1, 2, 4 και 7 της Συνθήκης Ευρατόμ.

4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Οι δημοσιονομικές επιπτώσεις της απόφασης καθώς και οι επιπτώσεις της από άποψη ανθρώπινων και διοικητικών πόρων εκτίθενται στο «νομοθετικό δημοσιονομικό δελτίο» που επισυνάπτεται στην παρούσα πρόταση απόφασης.

2011/0044 (NLE)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με το ειδικό πρόγραμμα, προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

Έχοντας υπόψη την πρόταση της Ευρωπαϊκής Επιτροπής,

Έχοντας υπόψη τη γνώμη του Ευρωπαϊκού Κοινοβουλίου[2],

Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[3],

Εκτιμώντας τα ακόλουθα:

4. Σύμφωνα με την απόφαση (XXXX/XXXXX/Ευρατόμ) του Συμβουλίου, για το έβδομο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) (2012-2013)[4], εφεξής το «πρόγραμμα πλαίσιο (2012-2013)», το πρόγραμμα πλαίσιο (2012 - 2013) υλοποιείται μέσω ειδικών προγραμμάτων, τα οποία ορίζουν τους λεπτομερείς κανόνες εφαρμογής τους, προσδιορίζουν τη διάρκειά τους και παρέχουν τα μέσα που θεωρούνται αναγκαία.

5. Το πρόγραμμα πλαίσιο (2012 - 2013) περιλαμβάνει δύο τύπους δραστηριοτήτων: έμμεσες ερευνητικές δράσεις με αντικείμενο την ενέργεια σύντηξης, την πυρηνική σχάση και την ακτινοπροστασία, και άμεσες δράσεις για δραστηριότητες του Κοινού Κέντρου Ερευνών στο πεδίο της πυρηνικής ενέργειας. Οι άμεσες δράσεις πρέπει να υλοποιηθούν στο πλαίσιο του παρόντος ειδικού προγράμματος.

6. Το Κοινό Κέντρο Ερευνών, καλούμενο εφεξής «ΚΚΕρ», πρέπει να αναπτύξει τις δραστηριότητες έρευνας και κατάρτισης μέσω των καλούμενων «άμεσων δράσεων» που υπάγονται σε ειδικό πρόγραμμα του ΚΚΕρ με το οποίο υλοποιείται το πρόγραμμα πλαίσιο της Ευρατόμ (2012-2013).

7. Κατά την επιτέλεση της αποστολής του, το ΚΚΕρ πρέπει να παρέχει πελατοκεντρική επιστημονική και τεχνική υποστήριξη στη διαδικασία χάραξης πολιτικής της ΕΕ, να εξασφαλίζει την υποστήριξη της εφαρμογής και της παρακολούθησης των υφιστάμενων πολιτικών και να ανταποκρίνεται σε νέες πολιτικές απαιτήσεις. Προκειμένου να φέρει εις πέρας την αποστολή του, το ΚΚΕρ πρέπει να διεξάγει έρευνα ανώτατου ευρωπαϊκού επιπέδου, με ταυτόχρονη διατήρηση του δικού του επιπέδου επιστημονικής αριστείας.

8. Κατά την υλοποίηση του παρόντος ειδικού προγράμματος, πρέπει να δοθεί έμφαση στην ενίσχυση της κινητικότητας και της κατάρτισης των ερευνητών, καθώς και στην προώθηση της καινοτομίας στην Ευρωπαϊκή Ένωση. Συγκεκριμένα, το ΚΚΕρ πρέπει να αναπτύξει κατάλληλες δραστηριότητες κατάρτισης στον τομέα της πυρηνικής ασφάλειας και προστασίας.

9. Το παρόν ειδικό πρόγραμμα πρέπει να υλοποιηθεί με ευελιξία, αποτελεσματικότητα και διαφάνεια, λαμβάνοντας υπόψη τις σχετικές ανάγκες των χρηστών του ΚΚΕρ και των ενωσιακών πολιτικών, με παράλληλη προστασία των οικονομικών συμφερόντων της Ευρωπαϊκής Ένωσης. Οι ερευνητικές δραστηριότητες που θα διεξαχθούν βάσει του ειδικού προγράμματος πρέπει κατά περίπτωση να προσαρμόζονται στις ανάγκες αυτές και στις επιστημονικές και τεχνολογικές εξελίξεις και να αποσκοπούν στην επίτευξη επιστημονικής αριστείας.

10. Για την υλοποίηση του παρόντος ειδικού προγράμματος, η συνεργασία που προβλέπεται στη Συμφωνία για τον Ευρωπαϊκό Οικονομικό Χώρο ή σε Συμφωνία Σύνδεσης, ενδέχεται να συμπληρωθεί με δραστηριότητες διεθνούς συνεργασίας με τρίτες χώρες και διεθνείς οργανισμούς, συγκεκριμένα με βάση το άρθρο 2 στοιχείο η) και τα άρθρα 101 και 102 της συνθήκης.

11. Στο πλαίσιο των δραστηριοτήτων διεύρυνσης και ένταξης, το ΚΚΕρ σκοπεύει να προωθήσει την ένταξη των οργανισμών και των ερευνητών των νέων κρατών μελών στις δραστηριότητές του, ιδίως όσον αφορά την υλοποίηση του επιστημονικού και τεχνολογικού σκέλους του ενωσιακού κεκτημένου, καθώς και να ενισχύσει τη συνεργασία με τους οργανισμούς και τους ερευνητές των υπό ένταξη και των υποψηφίων χωρών. Πρέπει επίσης να προβλεφθεί προοδευτικό άνοιγμα προς τις γειτονικές χώρες, ιδιαιτέρως σε θέματα προτεραιότητας της Ευρωπαϊκής Πολιτικής Γειτονίας.

12. Το ΚΚΕρ πρέπει να συνεχίσει να αποδίδει πρόσθετους πόρους μέσω ανταγωνιστικών δραστηριοτήτων. Σε αυτές περιλαμβάνονται η συμμετοχή σε έμμεσες δράσεις του προγράμματος πλαισίου (2012-2013), εργασίες για λογαριασμό τρίτων και, σε μικρότερο βαθμό, η αξιοποίηση της διανοητικής ιδιοκτησίας

13. Η χρηστή δημοσιονομική διαχείριση του προγράμματος πλαισίου (2012-2013) και της υλοποίησής του πρέπει να διασφαλίζεται με αποτελεσματικό και εύχρηστο τρόπο, με παράλληλη κατοχύρωση της ασφάλειας δικαίου και της προσβασιμότητας του προγράμματος για όλους τους συμμετέχοντες, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[5], και τον κανονισμό (ΕΚ, Ευρατόμ) αριθ. 2342/2002 της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[6].

14. Πρέπει να ληφθούν τα ενδεδειγμένα μέτρα – αναλογικώς προς τα οικονομικά συμφέροντα της Ευρωπαϊκής Ένωσης – για την παρακολούθηση της αποτελεσματικότητας, τόσο της παρεχόμενης οικονομικής στήριξης όσο και της χρήσης των σχετικών κονδυλίων, προκειμένου να αποφευχθούν παρατυπίες και απάτες. Πρέπει επίσης να ληφθούν τα αναγκαία μέτρα για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων σύμφωνα με τον κανονισμό (EΚ, Ευρατόμ) αριθ. 1605/2002, τον κανονισμό (EΚ, Ευρατόμ) αριθ. 2342/2002, τον κανονισμό (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[7], τον κανονισμό (Ευρατόμ, EΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[8] και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαρτίου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[9].

15. Η Επιτροπή πρέπει να μεριμνήσει, εν ευθέτω χρόνω, για τη διενέργεια ανεξάρτητης αξιολόγησης των δραστηριοτήτων που διεξάγονται στα πεδία που καλύπτει το παρόν ειδικό πρόγραμμα.

16. Οι ερευνητικές δραστηριότητες που διεξάγονται βάσει του παρόντος ειδικού προγράμματος πρέπει να τηρούν τις θεμελιώδεις αρχές δεοντολογίας, συμπεριλαμβανομένων ιδίως εκείνων που διατυπώνονται στον Χάρτη Θεμελιωδών Δικαιωμάτων της Ευρωπαϊκής Ένωσης.

17. Η Επιτροπή ζήτησε τη γνώμη της επιστημονικής και τεχνικής επιτροπής Ευρατόμ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ειδικό πρόγραμμα, προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα πλαίσιο δραστηριοτήτων πυρηνικής έρευνας και εκπαίδευσης (2012-2013) της Ευρωπαϊκής Κοινότητας Ατομικής Ενέργειας, εφεξής «ειδικό πρόγραμμα», εγκρίνεται για την περίοδο από 1ης Ιανουαρίου 2012 έως 31ης Δεκεμβρίου 2013.

Άρθρο 2

Στο ειδικό πρόγραμμα καθορίζονται οι δραστηριότητες στο πεδίο των πυρηνικών δράσεων του Κοινού Κέντρου Ερευνών, με τις οποίες υποστηρίζονται οι πάσης φύσεως ερευνητικές δραστηριότητες που διεξάγονται στο πλαίσιο διακρατικής συνεργασίας στους ακόλουθους θεματικούς τομείς:

α) διαχείριση ραδιενεργών αποβλήτων, επιπτώσεις στο περιβάλλον και βασικές γνώσεις•

β) πυρηνική προστασία (υφιστάμενων και μελλοντικών γενεών πυρηνικών αντιδραστήρων και του κύκλου καυσίμου τους)•

γ) πυρηνική ασφάλεια (περιλαμβάνονται πυρηνικές διασφαλίσεις, μη διάδοση των πυρηνικών όπλων, καταπολέμηση λαθρεμπορίου και πυρηνική εγκληματολογία).

Οι στόχοι και οι αδρές γραμμές των ανωτέρω δραστηριοτήτων παρατίθενται στο παράρτημα.

Άρθρο 3

Σύμφωνα με το άρθρο 3 της απόφασης [ η αναφορά στην απόφαση του Συμβουλίου για το ΠΠ Ευρατόμ θα προστεθεί όταν εκδοθεί ], ο προϋπολογισμός εκτέλεσης του ειδικού προγράμματος εκτιμήθηκε σε 233.216.000 ευρώ.

Άρθρο 4

Οι πάσης φύσεως ερευνητικές δραστηριότητες που διεξάγονται βάσει του ειδικού προγράμματος εκτελούνται σύμφωνα με θεμελιώδεις δεοντολογικές αρχές.

Άρθρο 5

Το ειδικό πρόγραμμα υλοποιείται μέσω άμεσων δράσεων όπως προβλέπεται στο παράρτημα ΙΙ της απόφασης [ η αναφορά στην απόφαση του Συμβουλίου για το ΠΠ Ευρατόμ θα προστεθεί όταν εκδοθεί ].

Άρθρο 6

1. Η Επιτροπή καταρτίζει πολυετές πρόγραμμα εργασιών για την υλοποίηση του ειδικού προγράμματος, όπου καθορίζονται λεπτομερέστερα οι στόχοι και οι επιστημονικές και τεχνολογικές προτεραιότητες που ορίζονται στο παράρτημα, καθώς και το χρονοδιάγραμμα υλοποίησης.

2. Το πολυετές πρόγραμμα εργασιών συνεκτιμά συναφείς ερευνητικές δραστηριότητες που διεξάγονται στα κράτη μέλη, σε συνδεδεμένες χώρες, καθώς και σε ευρωπαϊκούς και διεθνείς οργανισμούς. Το πρόγραμμα εργασιών επικαιροποιείται κατά περίπτωση.

Άρθρο 7

Η Επιτροπή μεριμνά για τη διενέργεια της ανεξάρτητης αξιολόγησης των δράσεων που υλοποιούνται στα πεδία τα οποία καλύπτει το ειδικό πρόγραμμα, όπως προβλέπεται στο άρθρο 6 της απόφασης ….

Άρθρο 8

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Ειδικό πρόγραμμα του Κοινού Κέντρου Ερευνών

1. Στόχος

Ο γενικός στόχος του ειδικού προγράμματος είναι η παροχή πελατοκεντρικής επιστημονικής και τεχνικής υποστήριξης στη διαδικασία χάραξης πολιτικής της ΕΕ, σχετικά με την πυρηνική ενέργεια και η εκπλήρωση των υποχρεώσεων που απορρέουν από τη Συνθήκη. Για την επίτευξη του στόχου αυτού απαιτείται συνεχής επικαιροποίηση γνώσεων, δεξιοτήτων και ικανοτήτων ώστε να εξασφαλιστεί η απαιτούμενη υπερσύγχρονη εμπειρογνωμοσύνη στα πεδία της προστασίας των πυρηνικών αντιδραστήρων, των πυρηνικών διασφαλίσεων και της ασφάλειας.

2. Προσέγγιση

Στόχος των πυρηνικών δραστηριοτήτων του ΚΚΕρ είναι η εκπλήρωση των υποχρεώσεων έρευνας και ανάπτυξης (Ε&Α) της Συνθήκης και η παροχή υποστήριξης στην Επιτροπή και τα κράτη μέλη στους τομείς των διασφαλίσεων και της μη διάδοσης των πυρηνικών όπλων, της διαχείρισης των αποβλήτων, της ασφάλειας και προστασίας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας.

Στο πλαίσιο του προγράμματος πλαισίου (2012-2013) οι δραστηριότητες έρευνας και στήριξης θα συνεχίσουν να εστιάζονται στα ακόλουθα:

α) διαχείριση ραδιενεργών αποβλήτων, επιπτώσεις στο περιβάλλον και βασικές γνώσεις•

β) πυρηνική προστασία (υφιστάμενων και μελλοντικών γενεών πυρηνικών αντιδραστήρων και του κύκλου καυσίμου τους)•

γ) πυρηνική ασφάλεια (που περιλαμβάνει πυρηνικές διασφαλίσεις, μη διάδοση των πυρηνικών όπλων, καταπολέμηση λαθρεμπορίου και πυρηνική εγκληματολογία).

Επιπλέον, το ΚΚΕρ θα εξακολουθήσει να ενισχύει τον ρόλο του ως ευρωπαϊκό κέντρο αναφοράς για τη διάδοση των πληροφοριών, την κατάρτιση και την εκπαίδευση νέων επιστημόνων.

3. Δραστηριότητες

3.1. Διαχείριση ραδιενεργών αποβλήτων, επιπτώσεις στο περιβάλλον και βασικές γνώσεις

3.1.1. Χαρακτηρισμός, αποθήκευσης και διάθεση αναλωμένων καυσίμων και αποβλήτων υψηλής ραδιενέργειας

Η διαχείριση αναλωμένων καυσίμων και πυρηνικών αποβλήτων υψηλής ραδιενέργειας περιλαμβάνει την κατεργασία, την συσκευασία, την μεταφορά, την προσωρινή αποθήκευση και τη διάθεσή τους σε γεωλογικούς σχηματισμούς. Ο απώτατος στόχος είναι η αποφυγή της ελευθέρωσης ραδιονουκλεϊδίων στη βιόσφαιρα σε όλα αυτά τα στάδια καθόλη την εξαιρετικά μακρόχρονη χρονική κλίμακα διάσπασής τους. Ο σχεδιασμός, η αξιολόγηση και η λειτουργία τεχνητών και φυσικών συστημάτων προστατευτικών περιβλημάτων καθόλη τη σχετική χρονική κλίμακα αποτελούν στοιχεία ζωτικής σημασίας για την επίτευξη των εν λόγω στόχων και εξαρτώνται, μεταξύ άλλων, από την συμπεριφορά των καυσίμων ή/και των αποβλήτων στο γεωλογικό περιβάλλον. Το παρόν ειδικό πρόγραμμα καλύπτει μελέτες τέτοιου είδους.

3.1.2. Διαχωρισμός και μεταστοιχείωση:

Η κύρια στρατηγική που μελετάται για τα μελλοντικά συστήματα πυρηνικής ενέργειας περιλαμβάνει το κλείσιμο του κύκλου του πυρηνικού καυσίμου, με στόχο την μείωση της μακρόχρονης ραδιοτοξικότητας των πυρηνικών αποβλήτων και ενίσχυσης της αειφόρου χρήσης των πόρων. Οι μείζονες προκλήσεις για την αρχή αυτή παραμένουν η βελτιστοποίηση των τεχνικών διαχωρισμού, ο διαχωρισμός επιλεγμένων ραδιονουκλεϊδίων μακράς διάρκειας ζωής από το αναλωμένο καύσιμο και η κατασκευή και βαθμονόμηση ασφαλών και αξιόπιστων καυσίμων για μεταστοιχείωση ακτινιδών. Οι πειραματικές εργασίες στον τομέα του διαχωρισμού στο ΚΚΕρ περιλαμβάνουν ερευνητικές εργασίες σε υδατικά διαλύματα και πυρομεταλλουργικές διεργασίες (σε διαλύματα αλάτων).

3.1.3. Βασική έρευνα ακτινιδών

Προκειμένου να διατηρηθεί η επάρκεια και η ηγετική θέση στον τομέα της πυρηνικής τεχνολογίας για μη στρατιωτικούς σκοπούς είναι ουσιαστικής σημασίας η ενίσχυση της διεπιστημονικής βασικής έρευνας στον τομέα των πυρηνικών υλικών ως πηγής από την οποία μπορούν να αναδυθούν νέες τεχνολογικές καινοτομίες. Αυτό με τη σειρά του απαιτεί γνώση της αντίδρασης των αποκαλούμενων «στοιχείων της στιβάδας ηλεκτρονίων 5f» (δηλαδή των ακτινιδών) και των ενώσεών τους σε (συνήθως ακραίες) θερμοδυναμικές παραμέτρους. Λόγω της περιορισμένης βάσης των πειραματικών δεδομένων και της ενδογενούς πολυπλοκότητας της μοντελοποίησης, οι σημερινές μας γνώσεις για τους εν λόγω μηχανισμούς είναι περιορισμένες. Η βασική έρευνα που πραγματεύεται τα εν λόγω ζητήματα είναι ζωτικής σημασίας για την κατανόηση της συμπεριφοράς αυτών των στοιχείων και για την παραμονή στην πρωτοπορία της σύγχρονης φυσικής συμπυκνωμένης ύλης. Οι εξελίξεις στην προηγμένη μοντελοποίηση και προσομοίωση θα αξιοποιηθούν ώστε να μεγιστοποιηθεί ο αντίκτυπος των πειραματικών προγραμμάτων.

Το πρόγραμμα βασικής έρευνας όσον αφορά τις ακτινίδες του ΚΚΕρ θα παραμείνει στην πρωτοπορία της φυσικής και της χημείας των ακτινιδών, με κύριο στόχο την παροχή πειραματικών εγκαταστάσεων παγκόσμιας εμβέλειας στους επιστήμονες από τα πανεπιστήμια και τα ερευνητικά κέντρα. Οι εν λόγω εγκαταστάσεις θα τους επιτρέψουν να διερευνήσουν τις ιδιότητες των υλικών από ακτινίδες, προκειμένου να συμπληρώσουν την εκπαίδευσή τους και να συμβάλλουν στην πρόοδο στις πυρηνικές επιστήμες.

3.1.4. Πυρηνικά δεδομένα

Τα προτεινόμενα σχέδια για καυστήρες αποκλειστικώς ακτινιδών και οι προηγμένες θεωρίες για την παραγωγή πυρηνικής ενέργειας δημιουργούν νέες απαιτήσεις για σημαντικά πυρηνικά δεδομένα υψηλότερης ακρίβειας. Η ποιότητα των πειραματικών δεδομένων είναι ζήτημα ζωτικής σημασίας για την επίτευξη καλύτερων προτύπων ασφάλειας και τη μείωση των περιθωρίων σφάλματος, και κατά συνέπεια την αποτελεσματικότητα από πλευράς κόστους των σχεδίων και των κατασκευών νέων συστημάτων αντιδραστήρων. Τα αρχεία δεδομένων που χρησιμοποιούν η βιομηχανία και τα ερευνητικά εργαστήρια πρέπει να είναι πλήρη, ακριβή και επικυρωμένα με καλώς καθορισμένες διαδικασίες διασφάλισης της ποιότητας.

Το ΚΚΕρ θα εξασφαλίσει την παραγωγή διεθνώς απαιτούμενων δεδομένων και θα συνεχίσει την ασφαλή λειτουργία των γραμμικών επιταχυντών Van de Graaff και GELINA.

3.1.5. Ιατρικές εφαρμογές της πυρηνικής έρευνας

Η νέα ομάδα αντικαρκινικών θεραπειών, η αποκαλούμενη στοχευμένη θεραπεία σωματιδίων άλφα (ΤΑΤ), εκμεταλλεύεται τις μοναδικές φυσικές ιδιότητες της ακτινοβολίας σωματιδίων άλφα (ιδίως την υψηλή της ενέργεια και το μικρό μήκος της διαδρομής της εντός του ανθρώπινου ιστού) για την επιλεκτική στόχευση και καταστροφή των ασθενών κυττάρων χωρίς να προκαλεί βλάβες στον περιβάλλοντα υγιή ιστό. Οι εν λόγω τεχνικές μπορούν να χρησιμοποιηθούν για την θεραπεία του καρκίνου και λοιμωδών νόσων.

Το ΚΚΕρ θα συνεχίσει να στηρίζει την ανάπτυξη των ΤΑΤ εστιάζοντας ιδιαιτέρως στις εναλλακτικές διεργασίες παραγωγής των πηγών εκπομπής σωματιδίων άλφα και στις ραδιοβιολογικές δοκιμές των ραδιοϊχνηθετημένων βιο-μορίων, αξιολογώντας την αποτελεσματικότητα και την εφικτότητά τους και διαθέτοντας τις εν λόγω νέες εφαρμογές προς χρήση από τα νοσοκομεία και την φαρμακευτική βιομηχανία.

3.1.6. Παρακολούθηση της ραδιενέργειας στο περιβάλλον

Στον τίτλο ΙΙ, κεφάλαιο 3 της Συνθήκης προβλέπεται η θέσπιση βασικών προτύπων ασφάλειας για την προστασία της υγείας των εργαζομένων και του ευρέος κοινού από τους κινδύνους που προκύπτουν από ιοντίζουσες ακτινοβολίες. Τα άρθρα 31 έως 38 της Συνθήκης προβλέπουν κανόνες σχετικά με το ρόλο των κρατών μελών και της Επιτροπής όσον αφορά την προστασία της ανθρώπινης υγείας, τον έλεγχο των επιπέδων της ραδιενέργειας στο περιβάλλον, την απόρριψη στο περιβάλλον και την διαχείριση των πυρηνικών αποβλήτων. Βάσει του άρθρου 39 της Συνθήκης, το ΚΚΕρ υποβοηθά την Επιτροπή στην εκπλήρωση αυτών των καθηκόντων.

Ενόψει των νέων οριακών τιμών για τα ραδιονουκλεΐδια στο πόσιμο νερό και στα συστατικά των τροφίμων, το ΚΚΕρ θα αναπτύξει αναλυτικές τεχνικές και θα εξασφαλίσει την παραγωγή των αντίστοιχων υλικών αναφοράς. Θα διοργανωθούν διεργαστηριακές συγκρίσεις με τα εργαστήρια παρακολούθησης στα κράτη μέλη για να αξιολογηθεί η συγκρισιμότητα των δηλούμενων δεδομένων παρακολούθησης βάσει των άρθρων 35 και 36 της Συνθήκης και για να υποστηριχθεί η εναρμόνιση των συστημάτων μέτρησης της ραδιενέργειας με υλικά αναφοράς για δοκιμές..

3.1.7. Διαχείριση γνώσης, κατάρτιση και εκπαίδευση

Βαρύνουσας σημασίας για τις νέες γενεές πυρηνικών επιστημόνων και μηχανικών είναι η διατήρηση και εμβάθυνση των γνώσεων στον πυρηνικό τομέα μέσω της διάδοσης πειραμάτων, αποτελεσμάτων, ερμηνειών και των δεξιοτήτων που αποκτήθηκαν σε ερευνητικά και εφαρμοσμένα προγράμματα.

Το ΚΚΕρ θα συμβάλει ώστε οι γνώσεις αυτές να είναι άμεσα διαθέσιμες, κατάλληλα οργανωμένες και καλά τεκμηριωμένες και θα υποστηρίξει δραστηριότητες τριτοβάθμιας εκπαίδευσης στην Ευρώπη, τόσο για λειτουργούντες αντιδραστήρες όσο και για καινοτόμους αντιδραστήρες IVης γενιάς. Επιπλέον, το ΚΚΕρ θα βελτιώσει το Ευρωπαϊκό παρατηρητήριο ανθρώπινων πόρων στον πυρηνικό τομέα για να αναλύσει τις τάσεις στην Ευρώπη και να εξασφαλίσει επιστημονική στήριξη για την χάραξη πολιτικής της Ένωσης. Επιπλέον, το ΚΚΕρ θα συνεχίσει να συμβάλει στη βελτίωση της επικοινωνίας επί πυρηνικών θεμάτων, ιδίως στο θέμα των σχέσεων για την αποδοχή από το κοινό και, γενικότερα, στρατηγικών για ευρύτερη ευαισθητοποίηση επί ενεργειακών θεμάτων. Η μακρόχρονη εμπειρία και οι μοναδικές εγκαταστάσεις για μετρήσεις συλλογής πυρηνικών δεδομένων αποτελούν επίσης εξαιρετική ευκαιρία εκπαίδευσης και κατάρτισης πυρηνικών επιστημόνων και μηχανικών, με συμπλήρωση της πανεπιστημιακής εκπαίδευσης παρέχοντας πρακτική πρόσβαση σε πυρηνικές εγκαταστάσεις.

3.2. Πυρηνική προστασία

3.2.1. Ασφάλεια πυρηνικών αντιδραστήρων

Η πυρηνική ασφάλεια και αξιοπιστία των εν λειτουργία εγκαταστάσεων υπόκειται συνεχώς σε βελτιστοποίηση προκειμένου να αντιμετωπιστούν οι νέες προκλήσεις που δημιουργεί η ελευθέρωση της αγοράς, η παρατεταμένη λειτουργία των εγκαταστάσεων και η αποκαλούμενη «αναγέννηση» της πυρηνικής βιομηχανίας. Για να διατηρηθεί και να βελτιωθεί το επίπεδο προστασίας των δυτικού και ρωσικού τύπου πυρηνικών σταθμών ηλεκτροπαραγωγής πρέπει να διευρυνθούν και να επικυρωθούν προηγμένες και τελειοποιημένες μέθοδοι εκτίμησης της ασφάλειας, καθώς και τα αντίστοιχα αναλυτικά εργαλεία. Στο ΚΚΕρ διενεργούνται στοχοθετημένες πειραματικές διερευνήσεις για να βελτιωθεί η κατανόηση των θεμελιωδών φυσικών φαινομένων και διεργασιών ώστε να καταστεί δυνατή η επικύρωση και η επαλήθευση των αιτιοκρατικών και πιθανοτικών αξιολογήσεων της ασφάλειας, βάσει προηγμένης μοντελοποίησης των διεργασιών των εγκαταστάσεων (τάση αντίδρασης και θερμο-υδραυλική), των κατασκευαστικών μερών υπό λειτουργικά φορτία/γήρανση, καθώς και των ανθρώπινων και οργανωτικών παραγόντων. Το ΚΚΕρ θα συνεχίσει επίσης να διαδραματίζει κεντρικό ρόλο στην δημιουργία και τη λειτουργία υπέρ όλων των κρατών μελών του Ευρωπαϊκού μετάδοσης της επιχειρησιακής εμπειρίας. Θα διαθέσει επίκαιρες εκθέσεις σχετικά με ζητήματα συγκεκριμένων εγκαταστάσεων και θα διευκολύνει την αποτελεσματική ανταλλαγή και εφαρμογή της μετάδοσης επιχειρησιακής εμπειρίας για την βελτίωση της ασφάλειας των πυρηνικών σταθμών ηλεκτροπαραγωγής, υπέρ όλων των ευρωπαϊκών ρυθμιστικών αρχών.

3.2.2. Ασφάλεια πυρηνικών καυσίμων σε αντιδραστήρες ηλεκτροπαραγωγής που λειτουργούν στην ΕΕ

Οι αντιδραστήρες ελαφρού ύδατος ΙΙης και ΙΙΙης γενιάς θα λειτουργούν καθόλη τη διάρκεια του 21ου αιώνα. Προκειμένου να βελτιστοποιηθεί η ασφάλεια και η αποτελεσματικότητά τους πρέπει να εξασφαλιστεί βελτιωμένη κατανόηση της εντός στήλης συμπεριφοράς του συστήματος των ράβδων καυσίμου (καύσιμο και περίβλημα), ιδίως σε σχέση με καθεστώτα παρατεταμένης λειτουργίας, υπό συνθήκες κανονικές, συμπτωματικές και ατυχήματος. Οι δύο κύριες πτυχές της εν λόγω έρευνας είναι η μηχανική ακεραιότητα των ράβδων καυσίμου κατά τη διάρκεια ζωής του αντιδραστήρα και η αντίδραση του καυσίμου σε μεταβατικές συνθήκες (συμπεριλαμβανομένων συνθηκών σοβαρού ατυχήματος του αντιδραστήρα μέχρι και τήξης του πυρήνα).

Τελικά, τα πειράματα και η θεωρία σχετικά με καλώς καθορισμένους φυσικούς και χημικούς μηχανισμούς πρέπει να ενσωματωθούν σε μοντέλα πολλαπλής κλίμακας και ενδεχομένως σε κώδικες επιδόσεων καυσίμου.

Οι ερευνητικές εργασίες του ΚΚΕρ θα επικεντρωθούν επίσης στο πειραματικό κριτήριο αναφοράς για την συμπεριφορά των καυσίμων UO2 και μεικτού οξειδίου (MOX) υπό συνθήκες υψηλού ποσοστού καύσης.

3.2.3. Ασφαλής λειτουργία προηγμένων συστημάτων πυρηνικής ενέργειας

Οι θεωρίες για νέους αντιδραστήρες όσον αφορά αυξημένη ασφάλεια, αποτελεσματικότητα και αειφορία θεωρούνται παγκοσμίως ως νέο ερευνητικό αντικείμενο, ιδίως στο πλαίσιο του διεθνούς φόρουμ IVης γενιάς (GIF). Τα κράτη μέλη έχουν αναθέσει στο ΚΚΕρ εντολή να ενεργεί ως εκτελεστικός φορέας όσον αφορά τη συμμετοχή της Κοινότητας στο GIF. Με την ιδιότητά τους αυτή το ΚΚΕρ θα συντονίσει περαιτέρω τις ευρωπαϊκές συμμετοχές (μέσω άμεσων και έμμεσων δράσεων, ή μέσω των κρατών μελών) στα διάφορα έργα του GIF.

Οι μελέτες που διεξήχθησαν στα εργαστήρια του ΚΚΕρ καλύπτουν κυρίως τις πτυχές ασφάλειας θεωριών για καινοτόμα σχέδια αντιδραστήρων και κύκλους πυρηνικών καυσίμων, ιδίως τον χαρακτηρισμό, τις δοκιμές ακτινοβόλησης και την εξέταση μετά την ακτινοβόληση νέων τύπων καυσίμου, καθώς και τον χαρακτηρισμό και την βαθμονόμηση καινοτόμων δομικών υλικών και υλικών περιβλήματος. Επιπλέον, διεξάγονται μελέτες όσον αφορά τις απαιτήσεις ασφάλειας αντιδραστήρων νέας γενιάς και την αντικειμενική αξιολόγηση διάφορων καινοτόμων συστημάτων. Στόχος είναι να υποστηριχτεί η θέσπιση κοινής ευρωπαϊκής προσέγγισης όσον αφορά την αξιολόγηση της ασφάλειας καινοτόμων αντιδραστήρων, γεγονός που αποτελεί προϋπόθεση για την έγκαιρη κατασκευή πρωτότυπων και συστημάτων επίδειξης σύμφωνα με το πρόγραμμα της στρατηγικής εγκατάστασης της τεχνολογικής πλατφόρμας βιώσιμης πυρηνικής ενέργειας (SNETP).

3.3. Πυρηνική ασφάλεια

3.3.1. Πυρηνικές διασφαλίσεις

Λόγω του ενισχυμένου ρόλου που διαδραματίζει η πυρηνική ενέργεια στην ηλεκτροπαραγωγή στην Ευρώπη, και στον κόσμο, ο χειρισμός των πυρηνικών υλικών του κύκλου ζωής του καυσίμου διευρύνεται συνεχώς. Για να προληφθεί οιαδήποτε εκτροπή των εν λόγω υλικών από την προβλεπόμενη χρήση τους, ζωτική σημασία έχει η ύπαρξη στέρεου και αξιόπιστου συστήματος πυρηνικών διασφαλίσεων και μη διάδοσης των πυρηνικών όπλων. Για την εφαρμογή της εξελισσόμενης πολιτικής διασφαλίσεων συνεχίζουν να απαιτούνται τεχνικές καινοτομίες και βελτιώσεις. Το ζητούμενο σήμερα είναι η εφαρμογή πληρέστερου αυτοματισμού και βελτιωμένων εργαλείων για την ανάλυση των πληροφοριών, ώστε να περιοριστεί ο φόρτος εργασίας των επιθεωρητών και η επιβάρυνση της πυρηνικής βιομηχανίας. Για τους τύπους των αντιδραστήρων νέας γενιάς και τους αντίστοιχους κύκλους καυσίμου θα απαιτηθούν επίσης νέες και καινοτόμες προσεγγίσεις όσον αφορά τις διασφαλίσεις.

3.3.2. Πρόσθετο πρωτόκολλο

Στόχος του πρόσθετου πρωτοκόλλου είναι να προλάβει τις αδήλωτες πυρηνικές δραστηριότητες. Για την εφαρμογή του απαιτείται σειρά τεχνικών που διαφέρουν (ή είναι πιο εξελιγμένες) από τις τεχνικές λογιστικής παρακολούθησης των πυρηνικών υλικών. Προβλέπεται αυξημένος φόρτος εργασιών για τον έλεγχο της πληρότητας των δηλώσεων, γεγονός που θα απαιτήσει περισσότερη Ε&Α σχετικά με τις μεθόδους εντοπισμού παράνομων προγραμμάτων, σε ορισμένες περιπτώσεις χρησιμοποιώντας τεχνικές παρόμοιες με εκείνες της πυρηνικής εγκληματολογίας. Θα απαιτηθούν μεγάλες προσπάθειες για την βελτίωση των μεθόδων ανάλυσης ιχνών σωματιδίων προς επαλήθευση δηλωμένων δραστηριοτήτων ή για τον εντοπισμό αδήλωτων.

3.3.3. Συλλογή ελεύθερα προσβάσιμων πληροφοριών σχετικά με τη μη διάδοση των πυρηνικών όπλων

Με σκοπό την υποστήριξη των υπηρεσιών της Επιτροπής και τη συνεργασία με τον ΔΟΑΕ και τις αρχές των κρατών μελών, το ΚΚΕρ θα συνεχίσει να συλλέγει συστηματικώς και να αναλύει πληροφορίες από πληθώρα πηγών (διαδίκτυο, εξειδικευμένη βιβλιογραφία, βάσεις δεδομένων) επί θεμάτων μη διάδοσης των πυρηνικών όπλων. Οι πληροφορίες αυτές θα χρησιμοποιηθούν για την εκπόνηση εκθέσεων ανά χώρα και τη στενή παρακολούθηση της εξέλιξης των πυρηνικών δραστηριοτήτων και των απευθείας εισαγωγών ή/και εξαγωγών εξοπλισμού και τεχνολογίας αμιγώς πυρηνικής/διττής χρήσης σε επιλεγμένες χώρες. Επιπλέον, το ΚΚΕρ θα παρακολουθήσει την τεχνική εξέλιξη των καθεστώτων ελέγχου των εξαγωγών και θα προσφέρει τεχνική υποστήριξη στις αρμόδιες υπηρεσίες της Επιτροπής.

3.3.4. Καταπολέμηση του λαθρεμπορίου πυρηνικών υλικών, συμπεριλαμβανομένης της πυρηνικής εγκληματολογικής ανάλυσης

Το ενδεχόμενο λαθρεμπορίου πυρηνικών ή άλλων ραδιενεργών υλικών, οι συναφείς με αυτό κίνδυνοι διάδοσης των πυρηνικών όπλων και η απειλή πυρηνικής τρομοκρατίας απαιτούν τη λήψη δέσμης μέτρων για πρόληψη, εντοπισμό και επέμβαση. Η πυρηνική ασφάλεια αποτελεί αντικείμενο αυξημένου ενδιαφέροντος σε όλα τα επίπεδα, που κυμαίνονται από διεθνείς πρωτοβουλίες (Παγκόσμια πρωτοβουλία αντιμετώπισης της πυρηνικής τρομοκρατίας, Πρωτοβουλία ασφάλειας κατά της διάδοσης, ψήφισμα του Συμβουλίου Ασφαλείας των ΗΕ 1540 και άλλες) έως πολυμερή συνεργασία και τεχνικές εξελίξεις. Η κατάρτιση του προσωπικού είναι ζωτικής σημασίας για την εφαρμογή μέτρων πυρηνικής ασφάλειας. Το ΚΚΕρ κοινοποιεί στα κράτη μέλη και σε διεθνείς οργανισμούς την εμπειρία και την εμπειρογνωμοσύνη του στον πυρηνικό τομέα γενικά και στον τομέα της πυρηνικής ασφάλειας ιδιαίτερα. Προς το σκοπό αυτό πρέπει να θεσπιστούν ή να βελτιωθούν διάφορα προγράμματα κατάρτισης και πρέπει να διαμορφωθούν ή να επικαιροποιηθούν οι αντίστοιχες ενότητες κατάρτισης. Το ΚΚΕρ πρόκειται να ιδρύσει ευρωπαϊκό κέντρο κατάρτισης στην ασφάλεια που θα εστιαστεί αρχικά την πυρηνική και ραδιολογική ασφάλεια

4. Δεοντολογικές πτυχές

Κατά την υλοποίηση του παρόντος ειδικού προγράμματος και των σχετικών ερευνητικών δραστηριοτήτων, πρέπει να τηρούνται οι θεμελιώδεις αρχές δεοντολογίας. Αυτές περιλαμβάνουν τις αρχές που κατοχυρώνονται στον Χάρτη των Θεμελιωδών Δικαιωμάτων της Ευρωπαϊκής Ένωσης.

Σύμφωνα με την αρχή της επικουρικότητας και με δεδομένη την ποικιλομορφία των προσεγγίσεων στην Ευρώπη, οι συμμετέχοντες σε ερευνητικά έργα πρέπει να συμμορφώνονται με τις ισχύουσες νομοθετικές, κανονιστικές και δεοντολογικές διατάξεις των χωρών στις οποίες διεξάγεται η έρευνα. Εν πάση περιπτώσει, εφαρμόζονται οι εθνικές διατάξεις και δεν στηρίζεται με χρηματοδότηση Ευρατόμ καμία ερευνητική εργασία η οποία πρόκειται να διεξαχθεί σε συγκεκριμένο κράτος μέλος ή άλλη χώρα, εφόσον αυτή απαγορεύεται στο εν λόγω κράτος μέλος ή χώρα.

Ανάλογα με την περίπτωση, οι συμμετέχοντες σε ερευνητικά έργα οφείλουν να ζητούν την έγκριση των οικείων κρατικών ή τοπικών επιτροπών δεοντολογίας πριν από την έναρξη των δραστηριοτήτων. Η Επιτροπή θα προβαίνει επίσης συστηματικά σε δεοντολογική επανεξέταση των προτάσεων εφόσον αυτές πραγματεύονται δεοντολογικώς ευαίσθητα ζητήματα ή όταν δεν έχουν ληφθεί επαρκώς υπόψη οι δεοντολογικές πτυχές. Σε συγκεκριμένες περιπτώσεις, μπορεί να διενεργείται δεοντολογικός έλεγχος κατά τη διάρκεια εκτέλεσης ενός έργου.

Δυνάμει της Συνθήκης της Λισαβόνας, κατά το σχεδιασμό και την εφαρμογή των ενωσιακών πολιτικών, της έρευνας συμπεριλαμβανομένης, η Κοινότητα απαιτείται να λαμβάνει πλήρως υπόψη τις απαιτήσεις σχετικά με την καλή διαβίωση των ζώων (οδηγία 86/609/ΕΟΚ του Συμβουλίου).

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ

1. Πλαίσιο της πρότασης/πρωτοβουλίας

1.1. Ονομασία της πρότασης/πρωτοβουλίας

1.2. Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ

1.3. Χαρακτήρας της πρότασης/πρωτοβουλίας

1.4. Στόχος(οι)

1.5. Αιτιολόγηση της πρότασης/πρωτοβουλίας

1.6. Διάρκεια και δημοσιονομικές επιπτώσεις της δράσης

1.7. Προβλεπόμενος(οι) τρόπος(οι) διαχείρισης

2. ΜΕΤΡΑ ΔΙΑΧΕΙΡΙΣΗΣ

2.1. Κανόνες παρακολούθησης και αναφοράς

2.2. Σύστημα διαχείρισης και ελέγχου

2.3. Μέτρα για την πρόληψη της απάτης και των παρατυπιών

3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(είς) του πολυετούς δημοσιονομικού πλαισίου και γραμμή(ές) των δαπανών του προϋπολογισμού που επηρεάζονται

3.2. Εκτιμώμενες επιπτώσεις στις δαπάνες

3.2.1. Συνοπτική παρουσίαση της εκτιμώμενες επίπτωσης στις δαπάνες

3.2.2. Εκτιμώμενη επίπτωση στις επιχειρησιακές πιστώσεις

3.2.3. Εκτιμώμενη επίπτωση στις πιστώσεις διοικητικής φύσεως

3.2.4. Συμβατότητα με το ισχύον πολυετές δημοσιονομικό πλαίσιο

3.2.5. Συμμετοχή τρίτων στη χρηματοδότηση

3.3. Εκτιμώμενη επίπτωση στα έσοδα

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ

1. Πλαίσιο της πρότασης/πρωτοβουλίας

1.1. Ονομασία της πρότασης/πρωτοβουλίας

Πρόταση απόφασης του Συμβουλίου σχετικά με το ειδικό πρόγραμμα, προς εκτέλεση με άμεσες δράσεις από το Κοινό Κέντρο Ερευνών, με το οποίο υλοποιείται το πρόγραμμα πλαίσιο δραστηριοτήτων πυρηνικής έρευνας και εκπαίδευσης (2012 έως 2013) της Ευρωπαϊκής Κοινότητας Ατομικής Ενέργειας

1.2. Σχετικός(οί) τομέας(είς) πολιτικής που αφορά(ούν) τη δομή ΔΒΔ/ΠΒΔ [10]

10 03 Επιχειρησιακές πιστώσεις για άμεσα χρηματοδοτούμενη έρευνα - Ευρατόμ

10 03 01 Πυρηνικές δράσεις του Κοινού Κέντρου Ερευνών (ΚΚΕρ)

10 03 02 - Πιστώσεις από τη συμμετοχή τρίτων

10 01 - Διοικητικές δαπάνες του τομέα πολιτικής «άμεση έρευνα»

10 01 05 Δαπάνες στήριξης των ενεργειών του τομέα πολιτικής «άμεση έρευνα»

08 01 05 01 Δαπάνες σχετικές με το ερευνητικό προσωπικό

10 01 05 02 - Εξωτερικό προσωπικό για την έρευνα

10 01 05 03 - Άλλες διαχειριστικές δαπάνες για την έρευνα

1.3. Χαρακτήρας της πρότασης/πρωτοβουλίας

( Η πρόταση/πρωτοβουλία αφορά νέα δράση

( Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[11]

X Η πρόταση/πρωτοβουλία αφορά την παράταση υφιστάμενης δράσης

( Η πρόταση/πρωτοβουλία αφορά δράση προσανατολισμένη προς νέα δράση

1.4. Στόχος(οι)

1.4.1. Ο(Οι) πολυετής(είς) στρατηγικός(οί) στόχος(οι) της Επιτροπής που αφορά η πρόταση/πρωτοβουλία

Το Ειδικό Πρόγραμμα αποτελεί ένα από τα συστατικά στοιχεία της ευρωπαϊκής ερευνητικής πολιτικής στον τομέα της ενέργειας και της στρατηγικής Ευρώπη 2020, ιδίως την Ένωση καινοτομίας. Το Ειδικό Πρόγραμμα στηρίζει την καινοτομία στο πεδίο της πυρηνικής ενέργειας για την αντιμετώπιση των προκλήσεων στους τομείς της ενέργειας και της κλιματικής αλλαγής. Η παρούσα πρόταση καλύπτει λεπτομερώς την περίοδο 2012-2013, αλλά οι δραστηριότητες παραμένουν πλήρως συνεκτικές με τα ζωτικά ενδιάμεσα στάδια των τεχνολογικών εξελίξεων στον πυρηνικό τομέα κατά την επόμενη δεκαετία όπως καθορίζονται στο Ευρωπαϊκό Στρατηγικό Σχέδιο Ενεργειακών Τεχνολογιών (σχέδιο SET).

1.4.2. Ειδικός(οί) στόχος(οι) και δραστηριότητα(ες) ΔΒΔ/ΠΒΔ

Ο πρωταρχικός στόχος της άμεσα χρηματοδοτούμενης έρευνας είναι η παροχή πελατοκεντρικής επιστημονικής και τεχνικής υποστήριξης για την πολιτική της ΕΕ στον τομέα της πυρηνικής ενέργειας. Ιδιαίτερα, στόχος των πυρηνικών δραστηριοτήτων του ΚΚΕρ είναι να εκπληρωθούν οι υποχρεώσεις Ε&Α της συνθήκης Ευρατόμ και η παροχή υποστήριξης στην Ευρωπαϊκή Επιτροπή και τα κράτη μέλη στους τομείς των διασφαλίσεων και της μη διάδοσης των πυρηνικών όπλων, της διαχείρισης αποβλήτων, της ασφάλειας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας. Για την επίτευξη του στόχου αυτού απαιτείται συνεχής επικαιροποίηση γνώσεων, δεξιοτήτων και ικανοτήτων ώστε να εξασφαλιστεί η απαιτούμενη υπερσύγχρονη επιστημονική εμπειρογνωμοσύνη στα πεδία της ασφάλειας των πυρηνικών αντιδραστήρων και της πυρηνικής ασφάλειας. Η ασφαλής και αξιόπιστη λειτουργία και συντήρηση όλων των πυρηνικών εγκαταστάσεων και εργαστηρίων που ευρίσκονται στις πυρηνικές εγκαταστάσεις του ΚΚΕρ και η συναφής διαχείριση των επιχειρησιακών αποβλήτων που προκύπτουν από την εκμετάλλευσή τους παραμένουν στόχοι υψηλής προτεραιότητας.

Οι ειδικοί στόχοι του ΚΚΕρ είναι:

- Διαχείριση πυρηνικών αποβλήτων και επιπτώσεις στο περιβάλλον

Διαχείριση πυρηνικών αποβλήτων : ενίσχυση της βάσης γνώσεων των σχετικών διεργασιών κατά την εν ξηρώ αποθήκευση του αναλωμένου καυσίμου και στο κοντινό πεδίο της τελικής εναπόθεσης (από την συσκευασία αποβλήτων έως τον γεωλογικό φραγμό)• στον τομέα του διαχωρισμού και της μεταστοιχείωσης, συμβολή στην επίδειξη αποτελεσματικών διεργασιών και ασφαλούς λειτουργίας των εγκαταστάσεων παραγωγής και διαχωρισμού καυσίμου σε κλίμακα εργαστηρίου, με βάση υδατικές και ξηρές τεχνικές.

Βασική έρευνα και εφαρμογές : διατήρηση της πρωτοπορίας στην φυσική και τη χημεία των ακτινιδών και στον τομέα των πυρηνικών δεδομένων αναφοράς, με κύριο στόχο την παροχή πειραματικών εγκαταστάσεων παγκόσμιας εμβέλειας και το άνοιγμα των εγκαταστάσεών του σε επιστήμονες από πανεπιστήμια και ερευνητικά κέντρα• στον τομέα των πυρηνικών δεδομένων, παραγωγή διεθνώς απαιτούμενων δεδομένων και ασφαλής λειτουργία των γραμμικών επιταχυντών Van de Graaff και GELINA• στον τομέα των ιατρικών εφαρμογών στήριξη της ανάπτυξης της στοχευμένη θεραπείας (με σωματίδια) άλφα εστιάζοντας ιδιαιτέρως στις εναλλακτικές διεργασίες παραγωγής των πηγών εκπομπής σωματιδίων άλφα και στις ραδιοβιολογικές δοκιμές των ραδιοϊχνηθετημένων βιο-μορίων, αξιολογώντας την αποτελεσματικότητα και την εφικτότητά τους.

Παρακολούθηση της ραδιενέργειας στο περιβάλλον : ανάπτυξη συστημάτων πραγματικού χρόνου για τη συλλογή, επικύρωση, χαρτογράφηση και αναφορά σε ευρωπαϊκή κλίμακα των πληροφοριών σχετικά με την ραδιενέργεια του περιβάλλοντος• ανάπτυξη αναλυτικών τεχνικών και παραγωγή των αντίστοιχων υλικών αναφοράς.

- Πυρηνική προστασία

Ασφάλεια πυρηνικών αντιδραστήρων : διατήρηση της επάρκειας στους τομείς του σχεδιασμού και της επιχειρησιακής πυρηνικής ασφάλειας των δυτικού και ρωσικού τύπου πυρηνικών σταθμών ηλεκτροπαραγωγής προκειμένου να παρασχεθεί πολύτιμη τεχνική υποστήριξη στις υπόλοιπες γενικές διευθύνσεις της Επιτροπής που χαράσσουν πολιτική σχετικά με νομοθεσία/έργα/ζητήματα στον τομέα της πυρηνικής ασφάλειας καθώς και στα νομοθετικά όργανα της ΕΕ και τους οργανισμούς τεχνικής υποστήριξης όσον αφορά την ερμηνεία και την διάδοση συμβάντων που σημειώνονται σε πυρηνικούς σταθμούς ηλεκτροπαραγωγής.

Πυρηνική ασφάλεια του κύκλου καυσίμου υφιστάμενων γενεών αντιδραστήρων : ανάπτυξη υφιστάμενων και εν εξελίξει τάσεων και εννοιών για κύκλους καυσίμου όσον αφορά καύσιμα που χρησιμοποιούνται σε ήδη διαθέσιμους αντιδραστήρες ΙΙης και ΙΙΙης γενιάς• εκτίμηση της ασφάλειας ράβδων καυσίμου κατά την λειτουργία εντός στήλης μέσω υπερσύγχρονων τεχνικών εξέτασης μετά την ακτινοβόληση• εφαρμογές μοντελοποίησης.

Ασφαλής λειτουργία προηγμένων πυρηνικών συστημάτων : τεχνική υποστήριξη της εφαρμογής της στρατηγικής για την εγκατάσταση της τεχνολογικής πλατφόρμας βιώσιμης πυρηνικής ενέργειας (SNETP)• περαιτέρω και βελτιωμένος συντονισμός της συμμετοχής της Ευρατόμ στο GIF, παραμένοντας ταυτόχρονα κύριος συντελεστής εκ μέρους της Ευρατόμ για την δημιουργία της βάσης δεδομένων και γνώσεων του GIF στον τομέα της ασφάλειας των προηγμένων καυσίμων, των αξιολογήσεων της ασφάλειας και της βαθμονόμησης καινοτόμων υλικών.

- Πυρηνικές διασφαλίσεις και ασφάλεια.

Πυρηνικές διασφαλίσεις : ανάπτυξη τεχνολογιών επαλήθευσης και ανίχνευσης, συγκράτησης και επιτήρησης, προηγμένων και καινοτόμων μεθόδων μέτρησης για πυρηνικά υλικά, παραγωγή των απαιτούμενων πυρηνικών υλικών αναφοράς, οργάνωση διεργαστηριακών συγκρίσεων, και παροχή κατάρτισης, ιδίως για επιθεωρητές του ΔΟΑΕ και της Επιτροπής• σχετικά με το «πρόσθετο πρωτόκολλο», ενίσχυση της ικανότητας ανίχνευσης αδήλωτων πυρηνικών δραστηριοτήτων, ενίσχυση των φασματομετρικών μεθόδων για επίτευξη υψηλότερης διακριτικής ικανότητας, ευαισθησίας και αξιοπιστίας.

Καταπολέμηση του λαθρεμπορίου πυρηνικών υλικών, συμπεριλαμβανομένης της πυρηνικής εγκληματολογικής ανάλυσης : αφορά την δημιουργία ενοποιημένης θεωρίας πυρηνικής ασφάλειας για την πρόληψη, ανίχνευση και επέμβαση με βάση σενάρια αδήλωτων δραστηριοτήτων και περιλαμβάνει την ίδρυση και την λειτουργία του ευρωπαϊκού κέντρου κατάρτισης στην ασφάλεια στο ΚΚΕρ.

1.4.3. Αναμενόμενο(α) αποτέλεσμα(τα) και επιπτώσεις

Το πρόγραμμα του ΚΚΕρ θα εστιαστεί σε ερευνητικές εργασίες στους τομείς της διαχείρισης των αποβλήτων και της ασφάλειας και προστασίας υφιστάμενων και προηγμένων πυρηνικών συστημάτων. Με το ερευνητικό πρόγραμμα θα βελτιωθούν οι επιστημονικές γνώσεις στους εν λόγω τομείς και θα υποστηριχτούν οι επιλογές πολιτικής, που αποτελούν τις σημαντικότερες προκλήσεις για την ασφαλή και αποτελεσματική εγκατάσταση της πυρηνικής ενέργειας στο πλαίσιο του ενεργειακού μείγματος του 21ου αιώνα. Θα απαιτηθεί η υποστήριξη βασικής και προσανατολισμένης επιστημονικής έρευνας για να διατηρηθεί ο υψηλότερος βαθμός κατανόησης ενός φαινομένου καίριας σημασίας και θα καταβληθεί ιδιαίτερη προσοχή στην υποστήριξη της εκπαίδευσης και της κατάρτισης των υφιστάμενων και των μελλοντικών επιστημόνων και μηχανικών.

1.4.4 Δείκτες αποτελεσμάτων και επιπτώσεων

Το ΚΚΕρ έχει καθιερώσει σύστημα αξιολόγησης των δραστηριοτήτων υποστήριξης, από την παρακολούθηση της επίτευξης των στόχων και τις εξαμηνιαίες ανασκοπήσεις των δραστηριοτήτων των διευθυντών μέχρι και την περιοδική ανασκόπηση των δράσεων (PAR) με την οποία αξιολογείται μία φορά το χρόνο το σύνολο των ερευνητικών έργων του ΚΚΕρ (των αποκαλούμενων «δράσεων») από πλευράς επιτευχθέντος πολιτικού αντίκτυπου και επιστημονικών αποτελεσμάτων με χρήση αναλυτικής μεθοδολογίας βάσει δεικτών. Στο επίπεδο της υποστήριξης πολιτικών, το ΚΚΕρ καθορίζει τον αριθμό των παραδοτέων (δείκτης παραγωγικότητας) και τον αριθμό των απτών περιπτώσεων αντίκτυπου στο επίπεδο των διαμορφωτών πολιτικής με χρήση καταλόγου προκαθορισμένων κριτηρίων (δείκτης αντίκτυπου). Τα επιστημονικά αποτελέσματα μετρώνται μέσω του αριθμού των δημοσιεύσεων σε περιοδικά με αξιολόγηση από ομότιμους (δείκτης παραγωγικότητας) και του αριθμού των κοινών δημοσιεύσεων με εξωτερικούς ερευνητικούς οργανισμούς (για την μέτρηση του βαθμού συνεργασίας με ιδρύματα πρώτης τάξεως). Κατά τη διάρκεια του 2011, το ΚΚΕρ θα αναπτύξει επίσης σύστημα αξιολόγησης του αντίκτυπου των επιστημονικών του δημοσιεύσεων. Θα αξιολογηθούν επίσης τα αποτελέσματα και ο αντίκτυπος της εκπαίδευσης και της κατάρτισης.

1.5. Αιτιολόγηση της πρότασης/πρωτοβουλίας

1.5.1. Βραχυπρόθεσμη ή μακροπρόθεσμη κάλυψη αναγκών

Στόχος των πυρηνικών δραστηριοτήτων του ΚΚΕρ είναι η εκπλήρωση των υποχρεώσεων έρευνας και ανάπτυξης (Ε&Α) της συνθήκης Ευρατόμ και η παροχή υποστήριξης στην Επιτροπή και τα κράτη μέλη στους τομείς των διασφαλίσεων και της μη διάδοσης των πυρηνικών όπλων, της διαχείρισης των αποβλήτων, της ασφάλειας των πυρηνικών εγκαταστάσεων και του κύκλου καυσίμου, της ραδιενέργειας στο περιβάλλον και της ακτινοπροστασίας. Με το προτεινόμενο Ειδικό Πρόγραμμα θα αντιμετωπιστούν διάφορες επιστημονικές και τεχνολογικές προκλήσεις προκειμένου να επιτευχθούν βραχυπρόθεσμοι και μακροπρόθεσμοι στόχοι του σχεδίου SET. Περισσότερες λεπτομέρειες περιλαμβάνονται στην εκ των προτέρων αξιολόγηση.

1.5.2. Προστιθέμενη αξία της συμμετοχής της ΕΕ

Η προστιθέμενη αξία των δράσεων Ευρατόμ και ιδίως της άμεσης συμμετοχής του ΚΚΕρ στην πυρηνική έρευνα συνδέεται στενά με διασυνοριακές επιπτώσεις, οικονομίες κλίμακας, ενώ συμβάλλει και στην αντιμετώπιση των μειωμένων εθνικών επενδύσεων στην έρευνα. Η επέμβαση σε ευρωπαϊκό επίπεδο δικαιολογείται για τον τομέα των πυρηνικών. Ορισμένες ερευνητικές δραστηριότητες είναι τέτοιας κλίμακας που πολύ λίγα κράτη μέλη μπορούν να διαθέσουν τους αναγκαίους πόρους και εμπειρία.

1.5.3. Κυριότερα διδάγματα που αποκομίστηκαν από ανάλογες εμπειρίες του παρελθόντος

Το 2010, ειδική επιτροπή υψηλού επιπέδου από διεθνώς αναγνωρισμένους εμπειρογνώμονες παρουσίασε την έκθεση της με τίτλο «Ενδιάμεση αξιολόγηση του 7ου προγράμματος πλαισίου Ευρατόμ – άμεσες δράσεις του Κοινού Κέντρου Ερευνών». Οι εμπειρογνώμονες αναφέρουν ότι «Η γενική αξιολόγηση των εργασιών είναι θετική, λαμβανομένου υπόψη ότι το μεγαλύτερο μέρος των επιστημονικών εργασιών του ΚΚΕρ είναι πολύ υψηλού επιπέδου (διεθνώς στο υψηλότατο επίπεδο)». Επιπλέον «η ειδική επιτροπή συστήνει το ΚΚΕρ να ενισχύσει την διαφάνεια, την απόδοση και την αποτελεσματικότητα της διακυβέρνησης των πυρηνικών δραστηριοτήτων του» και «να αναπτύξει ένα 'φιλόδοξο όραμα 2030' και την σχετική με αυτό στρατηγική για τις πυρηνικές του δραστηριότητες» Οι διάφορες πτυχές καλύφθηκαν στην στρατηγική του ΚΚΕρ 2010-2020 και με την υιοθέτηση θεματικής διαχείρισης του προγράμματος εργασιών.

1.5.4. Συνέπεια και ενδεχόμενη συνέργεια με άλλα συναφή μέσα

Οι δραστηριότητες Ε&Α που θα υποστηριχτούν από το ειδικό πρόγραμμα εντάσσονται στο πεδίο εφαρμογής του Στρατηγικού Σχεδίου Ενεργειακών Τεχνολογιών (σχέδιο SET) που έχει εγκριθεί από το Ευρωπαϊκό Συμβούλιο.

1.6. Διάρκεια και δημοσιονομικές επιπτώσεις της δράσης

Χ Πρόταση/πρωτοβουλία περιορισμένης διάρκειας

- X Ισχύουσα πρόταση/πρωτοβουλία από την [01/01]2012 έως την [31/12]2013

- X Δημοσιονομικές επιπτώσεις από το 2012 έως το 2016 (εκτιμώμενο τέλος των δράσεων του ΚΚΕρ)

1.7. Προβλεπόμενος(οι) τρόπος(οι) διαχείρισης

X Κεντρική άμεση διαχείριση από την Επιτροπή

2. ΜΕΤΡΑ ΔΙΑΧΕΙΡΙΣΗΣ

2.1. Κανόνες παρακολούθησης και αναφοράς

H Επιτροπή παρακολουθεί συνεχώς και συστηματικώς την υλοποίηση του προγράμματος πλαισίου Ευρατόμ και των ειδικών του προγραμμάτων και εξασφαλίζει την τακτική υποβολή εκθέσεων και διάδοση των πορισμάτων της παρακολούθησης. Το αργότερο εντός διετίας μετά την ολοκλήρωση του προγράμματος πλαισίου και των ειδικών του προγραμμάτων (2015), η Επιτροπή θα δρομολογήσει, τη διενέργεια εξωτερικής αξιολόγησης του αιτιολογικού, της υλοποίησης και των επιτευγμάτων του προγράμματος από ανεξάρτητους εμπειρογνώμονες. Το ΚΚΕρ παρέχει επιστημονική και τεχνολογική υποστήριξη σε χρήστες (κυρίως στην Επιτροπή) μέσω προγράμματος εργασιών με περίπου εκατό δράσεις, εκ των οποίων το 25% περίπου σχετίζεται με το πρόγραμμα Ευρατόμ. Το ΚΚΕρ αξιολογεί ετησίως την παραγωγικότητα και τον αντίκτυπο των δράσεών του, χρησιμοποιώντας μέθοδο εκ των υστέρων εξέτασης από ομότιμους κριτές. Τα αποτελέσματα αυτής της αξιολόγησης ενσωματώνονται απευθείας στην κατάρτιση του προγράμματος εργασιών του επομένου έτους. Οι δείκτες και τα κριτήρια που χρησιμοποιούνται σε αυτήν την περιοδική επανεξέταση των δράσεων σχετίζονται άμεσα με τα αποτελέσματα των δράσεων και τους εσωτερικούς βασικούς δείκτες επίδοσης του ΚΚΕρ. Επιπλέον, σε ετήσια βάση, σύμφωνα με την απόφαση της Επιτροπής[12] σχετικά με την αναδιοργάνωση του Κοινού Κέντρου Ερευνών, και σύμφωνα με τις υποχρεώσεις που απορρέουν από τα ειδικά προγράμματα (πυρηνικό και μη πυρηνικό σκέλος), το Διοικητικό Συμβούλιο του ΚΚΕρ διενεργεί ετήσια παρακολούθηση της υλοποίησης του προγράμματος εργασιών του ΚΚΕρ και διατυπώνει παρατηρήσεις στην ετήσια έκθεση του ΚΚΕρ. Εξασφαλίζεται κατάλληλη σύνδεση με την ετήσια παρακολούθηση των έμμεσων δράσεων.

2.2. Σύστημα διαχείρισης και ελέγχου

2.2.1. Κίνδυνος(οι) που έχει(ουν) επισημανθεί

Βάσει των απαιτήσεων της Επιτροπής, πραγματοποιείται ετησίως εκτίμηση επικινδυνότητας για τον εντοπισμό των κινδύνων και προσδιορισμό των προτεινόμενων διορθωτικών ενεργειών. Οι εντοπισθέντες κίνδυνοι, τα διορθωτικά μέτρα και το ενδεικτικό χρονοδιάγραμμα ενσωματώνονται στο πρόγραμμα διαχείρισης της Επιτροπής.

2.2.2. Προβλεπόμενο(α) μέσο(α) ελέγχου

Εφαρμόζονται διάφορες μέθοδοι ελέγχου, όπως συνέβαινε καθόλη τη διάρκεια του 7ου προγράμματος πλαισίου της Ευρατόμ (2007-2011), συμπεριλαμβανομένων των εκ των προτέρων μέτρων ελέγχου και τυχαία επιλεγμένων εξαμηνιαίων επαληθεύσεων εκ των υστέρων, στο πλαίσιο του εσωτερικού συστήματος ελέγχου. Εξάλλου, η απαίτηση για πιστοποιητικά ελέγχου και η εκτέλεση τακτικών ανεξάρτητων εξωτερικών ελέγχων συμβάλλουν στην εξασφάλιση χρηστής δημοσιονομικής διαχείρισης, συμπεριλαμβανομένης της κανονικότητας και νομιμότητας των εκτελεσθεισών συναλλαγών.

2.3. Μέτρα για την πρόληψη της απάτης και των παρατυπιών

Θα ληφθούν κατάλληλα μέτρα προκειμένου να αποφευχθούν παρατυπίες και απάτες και θα ληφθούν τα απαραίτητα μέτρα για την ανάκτηση των απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (EΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του δημοσιονομικού κανονισμού, τους κανονισμούς (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων[13], (EΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες[14] και (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF)[15].

3. ΕΚΤΙΜΩΜΕΝΗ ΔΗΜΟΣΙΟΝΟΜΙΚΗ ΕΠΙΠΤΩΣΗ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

3.1. Τομέας(είς) του πολυετούς δημοσιονομικού πλαισίου και γραμμή(ές) των δαπανών του προϋπολογισμού που επηρεάζονται

- Υφιστάμενες γραμμές προϋπολογισμού

Κατά σειρά τομέων πολυετούς δημοσιονομικού πλαισίου και γραμμών προϋπολογισμού.

Τομέας του πολυετούς δημοσιονομικού πλαισίου | Γραμμή του προϋπολογισμού | Είδος δαπανών | Συμμετοχή |

Αριθμός [Περιγραφή …...….] | ΔΠ/ΜΔΠ ([16]) | χωρών ΕΖΕΣ[17] | από υποψήφιες χώρες[18] | τρίτων χωρών | κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού |

1 α | 10 03 Άμεσα χρηματοδοτούμενη έρευνα - Ευρατόμ 10 03 01 Πυρηνικές δράσεις του Κοινού Κέντρου Ερευνών (ΚΚΕρ) 10 03 02 Πιστώσεις από συμμετοχή τρίτων | ΔΠ | ΟΧΙ | ΝΑΙ/ΟΧΙ * | ΝΑΙ | ΝΑΙ |

10 01 Διοικητικές δαπάνες – Άμεση έρευνα 10 01 05 Δαπάνες στήριξης των ενεργειών του τομέα πολιτικής Άμεση έρευνα 10 01 05 01 Δαπάνες σχετικές με το ερευνητικό προσωπικό 10 01 05 02 Εξωτερικό προσωπικό για την έρευνα 10 01 05 03 Άλλες διαχειριστικές δαπάνες για την έρευνα | ΜΔΠ | ΟΧΙ | ΝΑΙ/ΟΧΙ * | ΝΑΙ | ΟΧΙ |

* οι συζητήσεις με την Τουρκία σχετικά με την πυρηνική έρευνα βρίσκονται σε εξέλιξη.

- Νέες γραμμές του προϋπολογισμού, των οποίων έχει ζητηθεί η δημιουργία

Άνευ αντικειμένου

3.2. Εκτιμώμενες επιπτώσεις στις δαπάνες

3.2.1. Συνοπτική παρουσίαση της εκτιμώμενης επίπτωσης στις δαπάνες σε εκατ. ευρώ (με 3 δεκαδικά ψηφία)

Τομέας πολυετούς δημοσιονομικού πλαισίου: | 1 α | Ανταγωνιστικότητα για την Ανάπτυξη και την Απασχόληση |

ΓΔ: JRC | Έτος | Έτος | Έτος | ΣΥΝΟΛΟ |

( Επιχειρησιακές πιστώσεις | 2012 | 2013 | ≥ 2014 |

Αριθμός γραμμής του προϋπολογισμού: 10.03 | Αναλήψεις υποχρεώσεων | (1) | 9.895 | 10.252 | 0 | 20.147 |

Πληρωμές | (2) | 4.650 | 8.972 | 6.525 | 20.147 |

Αριθμός γραμμής του προϋπολογισμού: 10.03.01 | Αναλήψεις υποχρεώσεων | (1) | 9.895 | 10.252 | 0 | 20.147 |

Πληρωμές | (2) | 4.650 | 8.972 | 6.525 | 20.147 |

Πιστώσεις διοικητικής φύσεως χρηματοδοτούμενες από το κονδύλιο ειδικών προγραμμάτων |

Αριθμός γραμμής του προϋπολογισμού: 10.01.05 | (3) | 104.648 | 108.421 | 0 | 213.069 |

Αριθμός γραμμής του προϋπολογισμού: 10.01.05.01 | (3) | 57.444 | 59.515 | 116.959 |

Αριθμός γραμμής του προϋπολογισμού: 10.01.05.02 | (3) | 10.577 | 10.958 | 21.536 |

Αριθμός γραμμής του προϋπολογισμού: 10.01.05.03 | (3) | 36.627 | 37.948 | 74.574 |

ΣΥΝΟΛΟ πιστώσεων για τη ΓΔ JRC | Αναλήψεις υποχρεώσεων | =1+1α +3 | 114.543 | 118.673 | 0 | 233.216 |

Πληρωμές | =2+2α+3 | 109.298 | 117.393 | 6.525 | 233.216 |

( ΣΥΝΟΛΟ επιχειρησιακών πιστώσεων | Αναλήψεις υποχρεώσεων | (4) | 9.895 | 10.252 | 0 | 20.147 |

Πληρωμές | (5) | 4.650 | 8.972 | 6.525 | 20.147 |

( ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων | (6) | 104.648 | 108.421 | 0 | 213.069 |

ΣΥΝΟΛΟ πιστώσεων του ΤΟΜΕΑ 1α του πολυετούς δημοσιονομικού πλαισίου | Αναλήψεις υποχρεώσεων | =4+ 6 | 114.543 | 118.673 | 0 | 233.216 |

Πληρωμές | =5+ 6 | 109.298 | 117.393 | 6.525 | 233.216 |

Αν η πρόταση/πρωτοβουλία επηρεάζει περισσότερους του ενός τομείς:

( ΣΥΝΟΛΟ επιχειρησιακών πιστώσεων | Αναλήψεις υποχρεώσεων | (4) |

Πληρωμές | (5) |

( ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων | (6) |

ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) | Αναλήψεις υποχρεώσεων | =4+ 6 |

Πληρωμές | =5+ 6 |

Τομέας πολυετούς δημοσιονομικού πλαισίου: | 5 | « Διοικητικές δαπάνες » |

εκατ. ευρώ (τρία δεκαδικά ψηφία)

ΓΔ: JRC | Έτος 2012 | Έτος 2013 | ΣΥΝΟΛΟ |

( Ανθρώπινοι πόροι |

( Άλλες διοικητικές δαπάνες |

ΣΥΝΟΛΟ ΓΔ JRC | Πιστώσεις |

ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου | (Σύνολο αναλήψεων υποχρεώσεων = Σύνολο πληρωμών) |

εκατ. ευρώ (τρία δεκαδικά ψηφία)

Έτος 2012 | Έτος 2013 | Έτος 2014 | ΣΥΝΟΛΟ |

ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου | Αναλήψεις υποχρεώσεων | 114.543 | 118.673 | 233.216 |

Πληρωμές | 109.298 | 117.393 | 6.525 | 233.216 |

3.2.2. Εκτιμώμενη επίπτωση στις επιχειρησιακές πιστώσεις

- ( Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

- X Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

Πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία)

Να προσδιοριστούν οι στόχοι και τα αποτελέσματα ( | Έτος 2012 | Έτος 2013 | ΣΥΝΟΛΟ |

ΥΛΟΠΟΙΗΣΕΙΣ (outputs) |

Είδος αποτελέσματος | Μέσο κόστος Του αποτελέσματος | Αριθμός αποτελεσμάτων | Κόστος | Αριθμός αποτελεσμάτων | Κόστος | Αριθμός αποτελεσμάτων | Συνολικό κόστος |

ΕΙΔΙΚΟΣ ΣΤΟΧΟΣ αριθ. 1[19] … |

ΣΥΝΟΛΙΚΟ ΚΟΣΤΟΣ | 9.895 | 10.252 | 20.147 |

(*) εκτιμώμενος αριθμός αποτελεσμάτων

(**) Το κόστος κάθε υλοποίησης παρουσιάζει μεγάλη διακύμανση. Για παράδειγμα, ένα συνηθισμένο παραδοτέο (π.χ. ένα περιοδικό δελτίο πρόβλεψης των καλλιεργειών), δεν μπορεί να συγκριθεί με την τελική έκθεση μιας μεγάλης και ενδεχομένως δαπανηρής μελέτης, για την οποία σημαντικό ποσό πιστώσεων ενδεχομένως έχει καταλήξει σε ένα μόνο έγγραφο της μελέτης. Και τα δύο είναι σημαντικά και χρήσιμα, αλλά υπηρετούν πολύ διαφορετικούς σκοπούς. Το μέσο αναφερόμενο κόστος είναι απλώς μαθηματικός υπολογισμός - διαίρεση του προϋπολογισμού δια του εκτιμώμενου αριθμού υλοποιήσεων.

3.2.3. Εκτιμώμενη επίπτωση στις πιστώσεις διοικητικής φύσεως

3.2.3.1. Εκτενής περίληψη

- ( Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

- X Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

εκατ. ευρώ (τρία δεκαδικά ψηφία)

Έτος 2012 | Έτος 2013 | ΣΥΝΟΛΟ |

ΤΟΜΕΑΣ 5 του πολυετούς δημοσιονομικού πλαισίου |

Ανθρώπινοι πόροι |

Άλλες διοικητικές δαπάνες |

Υποσύνολο ΤΟΜΕΑ 5 του πολυετούς δημοσιονομικού πλαισίου |

εκτός ΤΟΜΕΑ 5 του πολυετούς δημοσιονομικού πλαισίου | Άμεση έρευνα | Άμεση έρευνα | Άμεση έρευνα |

Ανθρώπινοι πόροι | 68.021 | 70.474 | 138.495 |

Λοιπές δαπάνες διοικητικού χαρακτήρα | 36.627 | 37.948 | 74.574 |

Υποσύνολο εκτός ΤΟΜΕΑ 5 του πολυετούς δημοσιονομικού πλαισίου | 104.648 | 108.421 | 213.069 |

ΣΥΝΟΛΟ | 104.648 | 108.421 | 213.069 |

3.2.3.2. Εκτιμώμενες απαιτήσεις ανθρωπίνων πόρων

- ( Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων

- X Η πρόταση/πρωτοβουλία απαιτεί τη χρήση ανθρωπίνων πόρων, όπως εξηγείται παρακάτω::

Η εκτίμηση εκφράζεται σε πλήρη ποσά (ή το πολύ με ένα δεκαδικό ψηφίο)

Έτος 2012 | Έτος 2013 |

( Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) |

X 01 01 01 (έδρα και γραφεία αντιπροσωπείας της Επιτροπής) |

XX 01 01 02 (σε αντιπροσωπεία) |

XX 01 05 01 (Έμμεση έρευνα) |

10 01 05 01 (Άμεση έρευνα) | 566 | 566 |

( Εξωτερικό προσωπικό (σε μονάδα ισοδυνάμου πλήρους απασχόλησης: FTE)[20] |

XX 01 02 01 (ΣΥ, ΠΠ, ΑΕΕ από το «συνολικό κονδύλιο») |

XX 01 02 02 (ΣΥ, ΠΠ, ΑΕΕ και SNE στις αντιπροσωπείες) |

XX 01 04 yy[21] | - στην έδρα[22] |

σε αντιπροσωπείες (F4E) |

XX 01 05 02 (CA, INT, SNE - έμμεση έρευνα) |

10 01 05 02 (CA, INT, SNE – Άμεση έρευνα) | 166 | 166 |

Άλλη γραμμή του προϋπολογισμού (να προσδιοριστεί) |

ΣΥΝΟΛΟ | 732 | 732 |

XX είναι ο τομέας πολιτικής ή ο σχετικός τίτλος του προϋπολογισμού

Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας της ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια ΓΔ για τη διαχείριση της δράσης στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς.

Περιγραφή των καθηκόντων προς εκτέλεση

Μόνιμοι και έκτακτοι υπάλληλοι | Καθήκοντα που προκύπτουν από το ειδικό πρόγραμμα πυρηνικής έρευνας, που σχετίζονται ιδίως με την διαχείριση πυρηνικών αποβλήτων, την πυρηνική ασφάλεια και τις πυρηνικές διασφαλίσεις. |

Εξωτερικό προσωπικό |

3.2.4. Συμβατότητα με το ισχύον πολυετές δημοσιονομικό πλαίσιο

- X Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο.

- ( Η πρόταση απαιτεί επαναπρογραμματισμό του σχετικού τομέα του πολυετούς δημοσιονομικού πλαισίου.

Άνευ αντικειμένου

- ( Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου[23].

Άνευ αντικειμένου

3.2.5. Συμμετοχή τρίτων στη χρηματοδότηση

- Η πρόταση/πρωτοβουλία δεν προβλέπει συγχρηματοδότηση από τρίτα μέρη

- X Η πρόταση/πρωτοβουλία προβλέπει τη συγχρηματοδότηση που εκτιμάται κατωτέρω:

Πιστώσεις σε εκατ. ευρώ (με 3 δεκαδικά ψηφία)

Έτος 2012 | Έτος 2013 |

Να προσδιοριστεί ο οργανισμός συγχρηματοδότησης | Τρίτες χώρες συνδεδεμένες με το πρόγραμμα |

ΣΥΝΟΛΟ συγχρηματοδοτούμενων πιστώσεων * | Οι συνεισφορές των τρίτων μερών θα προστεθούν σε μεταγενέστερο στάδιο |

3.3. Εκτιμώμενη επίπτωση στα έσοδα

- ( Η πρόταση/πρωτοβουλία δεν έχει κανένα δημοσιονομικό αντίκτυπο στα έσοδα.

- X Η πρόταση/πρωτοβουλία έχει τον δημοσιονομικό αντίκτυπο που περιγράφεται κατωτέρω:

- ( στους ιδίους πόρους

- X στα διάφορα έσοδα

εκατ. ευρώ (τρία δεκαδικά ψηφία)

Γραμμή εσόδων του προϋπολογισμού: | Διαθέσιμες πιστώσεις για το τρέχον οικονομικό έτος | Αντίκτυπος της πρότασης/πρωτοβουλίας[24] |

Έτος 2012 | Έτος 2013 |

Γραμμή 6013 Γραμμή 6031* | pm pm | pm pm |

* οι συζητήσεις με την Τουρκία σχετικά με την πυρηνική έρευνα βρίσκονται σε εξέλιξη.

Για τα διάφορα έσοδα «για ειδικό προορισμό», να προσδιοριστεί(ούν) η(οι) γραμμή(ές) δαπανών του προϋπολογισμού που έχει(ουν) επηρεαστεί.

10 03 02 - Πιστώσεις από τη συμμετοχή τρίτων

Να προσδιοριστεί η μέθοδος υπολογισμού του αντίκτυπου στα έσοδα.

Ορισμένα συνδεδεμένα κράτη ενδέχεται να συμβάλουν στη συμπληρωματική χρηματοδότηση του προγράμματος πλαισίου μέσω συμφωνιών σύνδεσης.

[1] Απόφαση του Συμβουλίου, για το έβδομο πρόγραμμα πλαίσιο Ευρατόμ (2006/970/Ευρατόμ), ΕΕ L 54 της 22.2.2007, σ. 21. Απόφαση του Συμβουλίου, σχετικά με το ειδικό πρόγραμμα έμμεσων δράσεων Ευρατόμ (2006/976/Ευρατόμ), ΕΕ L 54 της 22.2.2007, σ. 139. Κανονισμός του Συμβουλίου με τον οποίο καθορίζονται οι κανόνες συμμετοχής (1908/2006), ΕΕ L 54 της 22.2.2007, σ. 4. Απόφαση του Συμβουλίου περί του ειδικού προγράμματος που θα υλοποιηθεί με άμεσες δράσεις από το Κοινό Κέντρο Ερευνών (2006/977/Ευρατόμ), ΕΕ L 54 της 22.2.2007, σ. 149.

[2] Γνώμη που διατυπώθηκε στις xxx

[3] ΕΕ C xx

[4] ΕΕ L xxx

[5] ΕΕ L 248 της 16.9.2002, σ. 1.

[6] ΕΕ L 357 της 31.12.2002, σ. 1.

[7] ΕΕ L 312 της 23.12.1995, σ. 1.

[8] ΕΕ L 292 της 15.11.1996, σ. 2.

[9] ΕΕ L 136 της 31.5.1999, σ. 1.

[10] ABM: Activity-Based Management – ΔΒΔ: Διαχείριση βάσει δραστηριοτήτων. ABB: Activity-Based Budgeting, ΠΒΔ: προϋπολογισμός βάσει δραστηριοτήτων.

[11] Όπως αναφέρεται στο άρθρο 49 παράγραφος 6 σημεία α ή β του δημοσιονομικού κανονισμού.

[12] ΕΕ L 107 της 30.4.1996, σ. 12 - 96/282/Ευρατόμ.

[13] ΕΕ L 312 της 23.12.1995, σ. 1.

[14] ΕΕ L 292 της 15.11.1996, σ. 2.

[15] ΕΕ L 136 της 31.5.1999, σ. 1.

[16] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις

[17] ΕΖΕΣ: Ευρωπαϊκή Ζώνη Ελεύθερων Συναλλαγών

[18] Υποψήφιες χώρες και, ενδεχομένως, δυνάμει υποψήφιες χώρες των Δυτικών Βαλκανίων.

[19] Όπως περιγράφεται στο Τμήμα 1.4.2. «Ειδικός(οι) στόχος (οι)…»

[20] ΣΥ = Συμβασιούχος υπάλληλος· INT = Προσωρινό προσωπικό (« Intérimaire »), JED= «Jeune Expert en Délégation» (Νεαρός εμπειρογνώμονας σε αντιπροσωπεία), LA = Τοπικός υπάλληλος, ΑΕΕ = αποσπασμένος εθνικός εμπειρογνώμονας,

[21] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»).

[22] Κυρίως για τα Διαρθρωτικά Ταμεία, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

[23] Βλ. σημεία 19 και 24 της διοργανικής συμφωνίας.

[24] Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% για έξοδα είσπραξης.